ผกก.ฉาว นอนคุก พ่นสเปรย์ใส่หน้าชิงรถ ศาลไม่ให้ประกันตัว
ผกก.ฝ่ายบริหารการศึกษา ศฝร.ภ.4 ตำรวจจอมอื้อฉาวที่ใช้สเปรย์พ่นใส่หน้าพนักงานขายชิงรถเก๋ง ถูกพนักงานสอบสวน นำตัวไปฝากขังที่ศาลจังหวัดตลิ่งชัน พร้อมคัดค้านการประกันตัว ศาลไม่อนุญาตให้ประกัน ส่งตัวเข้าเรือนจำทันที     ,   ,ภายหลัง พล.ต.ท.บุญเลิศ ใจประดิษฐ ผบช.ภ.4 มีคำสั่งให้ พ.ต.อ.พันธุ์ศิริ ศรีเพ็ญ ผกก.ฝ่ายบริหารการศึกษา ศฝร.ภ.4 ที่ตกเป็นผู้ต้องหาชิงทรัพย์ ใช้สเปรย์ฉีดใส่หน้าพนักงานขาย แล้วชิงรถเก๋งฮอนด้า ซีวิค ไฮบริด สีขาว ทะเบียน 3 กว 7405 กรุงเทพมหานคร จากเต็นท์รถมือสองของ บ.สยามคาร์ การ์เด้นท์ จก. ย่านตลิ่งชัน ออกจากราชการไว้ก่อน พร้อมตั้งกรรมการสอบสวนวินัยร้ายแรง ขณะที่ตำรวจ สน.ตลิ่งชัน ได้นำตัวผู้ต้องหาไปฝากขังที่ศาลจังหวัดตลิ่งชัน,ต่อมา เมื่อตอนเช้าวันที่ 27 ก.ค. 58 พนักงานสอบสวน สน.ตลิ่งชัน ได้นัดหมายให้ พ.ต.อ.พันธ์ุศิริ ศรีเพ็ญ ผู้ต้องหา ที่ถูกปล่อยตัว มาพบเพื่อนำตัวมาไปขอฝากขังต่อศาลจังหวัดตลิ่งชัน ผัดแรกจำนวน 12 วัน โดยได้มีการนัดแนะเจอกันภายในศาล ซึ่ง พ.ต.อ.พันธ์ุศิริ ได้เดินทางมาด้วยตนเองตั้งแต่ช่วงเช้ามืด,ภายหลังดำเนินการตามขั้นตอนแล้ว พ.ต.อ.ประเสริฐ สีตลาศัย พนักงานสอบสวนผู้ทรงคุณวุฒิ สน.ตลิ่งชัน เผยว่า พนักงานสอบสวนได้แจ้งข้อกล่าวหา ชิงทรัพย์กับ พ.ต.อ.พันธ์ศิริ ไปก่อนหน้านี้แล้ว วันนี้จึงต้องนำตัวไปฝากขังต่อศาล พร้อมกับยื่นคัดค้านการประกันตัว เนื่องจากคดีนี้มีอัตราโทษสูงและอยู่ในความสนใจของประชาชน,อย่างไรก็ตาม ผู้ต้องหาจะได้รับการประกันตัวหรือไม่นั้น ต้องขึ้นอยู่กับดุลพินิจและการตัดสินใจของศาล ซึ่งในที่สุด ศาลมีคำสั่งไม่อนุญาตให้ประกันตัว พ.ต.อ.พันธุ์ศิริ ตามคำคัดค้านของพนักงานสอบสวน และให้คุมตัวไปฝากขังที่เรือนจำพิเศษธนบุรีทันที เพื่อรอการตัดสินต่อไป.
ผกก.ฝ่ายบริหารการศึกษา ศฝร.ภ.4 ตำรวจจอมอื้อฉาวที่ใช้สเปรย์พ่นใส่หน้าพนักงานขายชิงรถเก๋ง ถูกพนักงานสอบสวน นำตัวไปฝากขังที่ศาลจังหวัดตลิ่งชัน พร้อมคัดค้านการประกันตัว ศาลไม่อนุญาตให้ประกัน ส่งตัวเข้าเรือนจำทันที  
พ่นสเปรย์,ชิงรถ,พันธ์ุศิริ ศรีเพ็ญ,ฮอนด้า ซีวิค,ฝากขัง,ไม่ให้ประกันตัว,ศาลตลิ่งชัน,เข้าคุก,เรือนจำพิเศษธนบุรี,อาชญากรรม,ข่าว,ไทยรัฐออนไลน์,ข่าวสังคม,ข่าวภูมิภาค